Päev algab kell 7 hommikul    Kuigi on puhkus, hakkavad päevad varakult, eriti kui päikest tahad  võtta. Viimane aeg ärkamiseks on 7.30 - selleks ajaks on suurem osa basseiniäärseid kohti juba läinud (vt. eelmist punkti, kuidas saad natuke kauem magada) ning suurem osa inimestest hommikustki söönud.    Kell kolm hakkab päike juba loojuma ning kella neljase päikeseloojangu ajal hakkab bikiinides jahe. Seega saabki päikest võtta hommikul kaheksast kuni kolmeni lõunal. Kõige intensiivsem on see kella kümnest hommikul üheni päeval. Kuid need, kes kardavad põlemist - olge mureta, nii hotellides kui  randades on rohkem päikesevarje kui toole :)      Enne kella 21 ei ole linnas mitte  midagi teha. Päeval on linn täiesti surnud, turistid on kõik rannas või basseini ääres ning möll hakkab linnas alles õhtul. Olenemata päevast on kella kümne ajal õhtul linn rahvast pungil ning et leida koht vesipiibukohvikus või mõnes välirestoranis on vaja ilusat naeratust või tuttavat kutti kohas, kuhu minna plaanid.    Kui kutsutakse, ära mine    Kui teid kutsutakse kuskile nuka taha oma poodi, lubades kingitusi ja soodsaid hindu ja parimaid papüüruseid ja lõhnaõlisid -  ärge minge, te ei saa sealt enam tulema. Olenemata sellest, kui lahe, armas või tore inimene teid kutsub või kui kahju teil temast ka ei hakka, ärge minge.    Saate kingituseks mõne võltspapüüruse või raamatu vahele järjehoidja, nad tahavad et kirjutaksite selle eest nende "külalisteraamatusse" midagi - tavaliselt kirjutatakse mingit jura: "Siin oli nii nõme, kahju, et teie ka siia sattusite!" ja tõlgitakse neile: "See pood on parim kus ma käinud olen!"    Ükskord kui ma siiski läksin  ühe tüübiga kuskile urkasse kaasa ja keeldusin midagi ostmast, sai ta üsna kurjaks ja sõimas mind sitaseks prahiks ja käskis mul lahkuda :D    Kauple ka apteegis    Ole valmis kauplema, kauplema ja veelkord kauplema. Nende esimesena küsitud hind on umbes "1000%" juurdehindlusega ning kui pakud esialgu julmalt pool sellest hinnast ja lõpuks (pärast tunnist kauplemist) selle hinna ka saad, võid kindel olla, et maksid ikkagi üle!    Ka poodides on võimalik kaubelda  - kui asjadel puudub peale kleebitud hind, kuku kauplema.